Järgnev saade on valminud tänu J.Meyeri teenistuspartnerite toele
IGAPÄEVAELU RÕÕMUD
Kui aus olla, siis vahel, keset oma päevatoimetusi,
kui teen midagi, mida ei peaks,
annab Püha Vaim mulle kiirelt märku, et mõni mu suhtumine pole õige.
Seetõttu ei pea ma ka ütlema enda kohta: "Hakkab jälle pihta!
Igakord, kui selja pöörad, keerad jälle mingi jama kokku!"
Reageerisin nii siis, kui olin veel beebi-kristlane.
Mitte, et mul täna enam selles vallas arenguruumi poleks,
aga täna on mu reaktsioon pigem:
"Aitäh, Jumal, et pöörad mulle nii palju tähelepanu,
et näed juba ette mu valesid suhtumisi.
Ja sa võtad aega keset kogu maailma juhtimist..."
Kas pole hämmastav,
et Jumal võtab maailma juhtimise kõrvalt aega
lihtsalt selleks, et öelda sulle, et su suhtumine on mööda
ja seda peab muutma, enne, kui jamadesse sattud.
Minu jaoks on see vinge, et Jumal minust nii palju hoolib!
Seetõttu suudan ka alistuda sellele, parandades oma suhtumist ja öeldes:
"Aitäh Jumal, et hoolid minust nii palju,
et tuletad mulle neid asju meelde, hoidmaks mind jamadesse sattumast."
See ongi, mida suhe Püha Vaimuga tähendab.
Kui Jeesus läks üles Taevasse,
saatis Ta Püha Vaimu esindama end ja võtma Tema koha.
Ta ütles: "Ma ei jäta teid iialgi.
Olen olnud koos teiega ja tulen teie sisse elama,
olles teiega igas väiksemaski kui asjas.
Kuid te peate võtma kuulda mind.
Te peate võtma kuulda mind."
Tegelikult on see kõik päris tore.
Osad teist pole selles päris kindlad.
No pole hullu, küll te jõuate sinna.
Ilmutuse 3:19
Me tõmbume kohe kaitsesse,
kui Jumal meile midagi meie kohta näitab.
"Jälle on minuga midagi viltu!"
"Ma ei oskagi midagi kunagi õigesti teha!"
"Aga mis need teised paremad on?"
Mäletan väga hästi,
kuidas Jumal tegeles nii paljude asjadega minu elus,
et ma väsisin sellest lausa ära.
Mõtlesin: "Kas ühes inimhinges saab tõesti nii palju viltu olla?"
Mõistate te, millest ma räägin?
Mis iganes ka Jumala sõnum polnud - ma vajasin seda.
Polnud ühtegi piiblisalmi, mida ma poleks vajanud.
Ma vajasin neid kõiki!
Kord olin nii väsinud sellest kõigest, et Jumal minuga tegeles,
nii et läksin Dave'i juurde, mõeldes: "Tal on ju ka probleeme!"
"Tal on ju ka probleeme,
aga ma ei kuule teda kunagi ütlevat, et Jumal ka temaga tegeleb!"
Nii et ma küsisin ta käest:
"Ons' Jumal ka sinu puhul millegi kallal töötamas?",
mispeale ta vastas: "Ma arvan, et mitte."
Sain Jumala peale nii pahaseks, küsides: "Mida see siis tähendab?"
Kuid teate, mida Ta mulle vastas?
"Oled palunud paljusid asju mu käest -
kas tahad siis neid või mitte?"
Mida sa palud, et Jumal su elus teeks?
Kas oled palunud, et Ta laseks sul teha suuri asju?
Kui nii, siis peab ka suur muutus aset leidma.
Ja suur alistumine ning valmidus järgida Püha Vaimu juhtimist.
Kui tahame kogeda Jumala parimat oma elus,
peame andma Talle ka oma parima, mis tähendab tegelikult kõike.
Aamen?
Mul on ainuüksi inimeste endi pärast kõrini kompromissidest.
Me ei saa elada ühe jalaga jumalariigis
ja teisega maailmas.
Otsusta täna ära, keda sa tahad teenida?
Nagu üks prohvet ütles:
"Kaua sa lonkad kahe arvamuse vahel?
Kui Jumal on Jumal, teeni Teda! Kui Baal on su jumal, siis teeni teda!"
Kui tahad vastuseid Jumala käest, pead olema täiega Temaga kaasas;
kui tahad vastuseid maailma käest, siis lase käia ja küta maailmas!
Kuid ma olen seda viimast proovinud ja leidnud,
et Jumal on parem variant, mille kasuks otsustada.
Mulle isegi meeldib see maine, mille olen saavutanud.
Osad arvavad, et ma olen see hullumeelne naine telekast.
Kuulen väljas käies igasugu huvitavaid asju.
"Sa oled see Piibli-naine, kas pole?"
Ja ma mõtlen salajas: "Just nii, ma olen see Piibli-naine!"
Ma tahan rajada oma elu Jumala Sõnale
ja ma olen uhke selle üle, et seisan Jumala asjade eest.
Aamen?
Kas te arvate, et ma ei märka, kui väljas käin,
kuidas inimesed mind märkavad ja isekeskis sosistavad?
Kuid teate, mis?
Me peame tegema Jeesuse kuulsaks, aamen?
"See on see Jeesuse-naine!"
Te peate ka olema Jeesuse inimesed oma tööpaigas, aamen?
Ja ma olen kindel, et paljud teist ongi.
Kristuse ihus on palju imelisi inimesi,
kes teevad hämmastavaid asju!
Ilmutuse 3:19 ütleb laiendatud piiblitõlkes:
"Kõigi nende osas, keda ma õrnalt ja hellalt armastan,
toon ma ka esile nende puudused ja süü,
neid veendes, noomides, korrale kutsudes,
distsiplineerides ja juhatades.
Nii et olge entusiastlikud siiras ja tulises innukuses..."
"Ma ju ainult ütlen, mis teil viga on, kuna armastan teid,
nii et olge elevil sellest!"
"...parandades meelt..."
"Sinu tahe sündigu nõnda kui taevas, nõnda ka maa peal!"
Wau!
Ärgem palugem Meie Isa palvet lihtsalt harjumusest,
seda tuimalt vuristades.
Me peame ka mõtlema selle üle, mida me palume.
Matteuse 26:39
"Ja ta läks pisut eemale, langes silmili maha ja palvetas..."
Kui Jeesus langes silmili maha, siis Ta palus oma hinge agoonias.
Ta langetas seal ühe otsuse, mida oli ütlemata raske langetada.
Minu Isa, kui see on võimalik, siis möödugu see karikas minust!
Ometi ärgu sündigu nõnda, nagu mina tahan, vaid nii nagu sina!”"
Tead, mis? Sa ei saa lahkuda abielust vaid seetõttu, et sina tahad.
"Kas tõesti?"
No keegi peab ju olema, kes seda ütleb,
et aidata meid õigele rajale tagasi.
Mis siis saaks, kui Jumal omaks sama suhtumist meie suhtes,
mis meil on teiste inimeste suhtes?
Sa ütled: "Annan talle 3 kuud!
Ja kui ta end 3 kuuga ei muuda, astun sellest liidust välja!"
Ma ise olin 21-aastane, kui lahutasin, nii et ma mõistan seda.
Abiellusin esimese ettejuhtuva kutiga, kes oli veel hullem kui mina
ja ajas teiste naistega ringi.
Ühtlasi sattus ka kartsa mitmeid kordi.
Nii et jah - on aegu, kus sa ei talu enam seda kõike.
Kuid samas on mitmeid teisi kordi,
kus inimesed on liiga kergekäeliselt nõus
laskma asjadel minna.
Kuid me ei saa vaid ühe ebamugavuse peale
asjadel minna lasta.
See ei puuduta vaid abielu, aga ka kõikvõimalikke muid asju.
Me loobume isegi oma sõpradest liiga ruttu,
kui nad ei pane meid igakord tundma nii nagu meie tahaksime.
Tundub, et olete saanud sellest vist küllalt, nii et...
"Sinu tahe, Jumal, sündigu! Sinu ja mitte minu tahe!"
Haavatud hing.
Tõmbame siin mõned paralleelid lammastega,
sest Jeesus on meie karjane ja meie Tema lambad.
Ja nagu ka eelmine kord mainisin, on teatud "lamba faktid",
mida meil oleks hea teada.
Lambad on kartlikud ja tagasihoidlikud.
"Lambaraamatu" definitsioon ütleb, et ka rumalad ning põikpäised.
Rohtlajänes võib hirmutada ära terve lambakarja.
Pole siis ime, et Ta kutsub meid lammasteks.
Piibel toob need analoogid,
kuna lambad vajad pidevat ja lõputut hoolt.
Nad ei tee õiget asja, kui puudub karjane,
kes hoiab neid õige raja peal.
Seetõttu saatiski Jeesus Püha Vaimu olema meiega koguaeg
ja Jeesus ei lakka ka kunagi tegemast eestpalveid meie eest.
Ta ei lakka kunagi palvetamast meie eest,
kuna meie ei lakka kunagi seda vajamast.
Aamen?
Haavatud hing on omadega vahel nullis.
Nimetame seda ka masenduseks või heitumuseks.
Piibel nimetab seda rõhutuks.
Taavet ütleb Psalmides 42:6-7
"Miks sa oled nii rõhutud, mu hing, ja nii rahutu mu sees?
Mu Jumal, mu hing on rõhutud mu sees!
Seepärast ma tuletan sind meelde!"
Siit aga tuleb karjase vastus ja mulle nii meeldib see.
Karjase vastus lambale, kes on külje maha pannud
ega suuda enam ilma abita tõusta.
Lambad on juba kord nii loodud, et kui nad juba selili on,
on neil väga raske kui mitte võimatu, end ilma abita jälle püsti ajada.
Kuid hea karjane kannab igapäevaselt hoolt
oma karja eest;
loeb oma lambaid, et näha, ega keegi puudu ole;
kontrollib, ega keegi kusagil omadega sirakil ei ole
ja läheb ning aitab nad jälle püsti, sest muidu nad sureksid.
On huvitav mõelda, et Jeesus - meie karjane,
hoiab samuti pidevalt pilku oma karja peal.
Sellel, ega keegi puudu ole?
"Aa, seal on osad sirakil - peab neile appi minema!"
Ta alati teeb seda,
kuid Jumal töötab tavaliselt läbi inimeste.
Nii et kui üks on sirakil, leiab ta paar sellist, kes on jalgadel
ja läkitab nad selle juurde, kes on omadega maas.
Tänu Jumalale, et ma olen täna oma jalgadel,
kuid osad teist - isegi, et tulite siia omal jalal,
olete siiski seespidi siruli.
Seetõttu olemegi siin, et aidata teil asjad korda saada.
Kuid mitte vaid selleks,
et läheksite siit ära nautima oma mõnusat karjamaad,
vaid ka selleks, et leiaksite üles teised rõhutud
ja aitaksite neil oma asjad korda saada.
Jumal ei kasuta neid analooge vaid selleks, et Tal oleks midagi teha,
vaid Ta nimetab Jeesust heaks karjaseks,
kuna on õppetunde, mida saame omandada,
kui vaatame karjase suhteid oma lammastega.
Ta nimetab meid lammasteks,
kuna meil on midagi õppida lammaste loomusest.
Tänapäeval võib internetist leida mida iganes,
mistõttu otsige üles info lammaste loomuse kohta
ja vaadake, mis te leiate.
Tunnete end üsna kiiresti ära!
Mina küll tunnen.
Osad lambad heituvad rohkem kui teised
ja ainult karjase hool aitab neil sellest välja tulla.
Kui lambad on omadega maas, hiilivad kiskjad ligi.
Lammaste jaoks on need röövlinnud, kiskjad, koerad, hundid jt.
Meie jaoks on see Saatan.
Ta tuleb ligi, kuna lammas, kes on rõhutud -
masendunud, heitunud, mahasurutud, kurb ja ilma rõõmuta,
on vaenlasele kerge saak.
Saatan teeb kõikvõimaliku, et hoida meid kurva ja pahasena,
kuid Jumal tahab, et oleksime rõõmsad.
Sest on enam kui tõsi, et rõõmus peitub meie jõud.
Meil oli paar nädalat tagasi St. Louises
meie iga-aastane naistekonverents.
Sinna tuli üks tüdruk, kelle vend oli ootamatult surnud.
Väga kurb aeg ta jaoks,
mistõttu olin isegi üllatunud, et ta otsustas tulla.
Sest sageli, kui kogeme valu, tahame pugeda peitu
ja lihtsalt ollagi oma valuga üksi.
Võimalik, et see on üks viis, kuidas valuga vahel toime tulla.
Kuid see tüdruk otsustas tulla konverentsile.
Rääkisin ta isaga üks päev ja küsisin, kuidas tüdrukul läheb?
Isa ütles, et hästi.
Pealegi olevat tüdruk naernud sel konverentsil rohkem,
kui kogu viimase aasta peale kokku.
Siin ta nüüd oli - ühtpidi keset kohutavat kaotust elus,
kuid ta tuli jumalakotta,
kus ta ei kuulnud ainuüksi Jumala Sõna,
vaid kus ta sai naerda rohkem kui kogu varasema aasta peale kokku,
mis tõi tervenemist ta ellu.
Me peame kasutama igat võimalust selleks, et itsitada, naerda
ja naeratada.
Ärgem olgem kui hapukurgid iga asja suhtes,
mis meile me elus ei meeldi,
leides hoopis põhjuseid naermiseks.
Kuna ma jään üha vanemaks, on mu palve olnud,
et ma oleks kõige naljakam vanainimene,
keda eales ilma peal nähtud.
Ma ei taha olla mingi tujukas, vinguv vanamutt.
Olen juba ette ära otsustanud olla meelepärane oma lastele,
nii et neile meeldib olla koos minuga.
Ka Dave'le saab meeldima olla koos minuga.
Tahan lihtsalt olla nii naljakas.
Muide, eelmine nädal,
kui oma hambaid kogemata mingi muu mögaga pesin,
oli see nende meelest hirmus naljakas.
Ma jään iga aastaga vanemaks, nii et ma teen teatud imelikke asju.
Mu lapsed ütlevad tihti:
"Ema, ehk ootaksid autost väljumisega seni,
kuni oleme ära parkinud."
Ma lahkun siit konverentsilt täna,
hakates juba mõtlema Tampa konverentsile.
Olen alati kui ajast eest.
Pole midagi paremat kui kogeda rõõmu.
Sa ütled: "Olen nii rõhutud ja meeleheitel!"
Siis mine otsi endale midagi, mille üle naerda.
Järgi kasvõi mind aasta jagu!
Jeesus tunneb erilist muret nende pärast, kes on rõhutud
ja Ta aitab nad alati jalule.
Nii et kui sul on palju probleeme ja sa oled täna rõhutud ning heitunud;
oled aasta otsa olnud depressioonis või kogenud palju kaotusi elus,
siis las ma öelda sulle midagi -
Jeesuse pilk on sinu peal ja Ta on väga mures su pärast.
Ta tahab öelda läbi minu just praegu: "Lase mul hoolitseda enda eest!
Las ma aidata sind taas jalule ja tagasi ellu.
Sa ei pea jääma eluks ajaks siruli!"
Mulle meeldib Apostlite teod 10:38
"Kuidas Jeesus Naatsaretist,
keda Jumal oli võidnud Püha Vaimu ja väega,
käis mööda maad head tehes
ja parandades kõiki kuradi poolt rõhutuid."
Jeesus käis iga päev mööda maad ringi,
otsides inimesi, kes vajasid ülestõstmist.
Huvitav, mis küll juhtuks,
kui enam kristlasi muudaks selle oma teenistuseks?
"Kui vaid Jumal näitaks, mis mu teenistus on?"
Kuniks Ta pole seda teinud, anname sulle julgustamise teenistuse.
Või nagu Piiblis on öeldud: "Teenige Issandat rõõmuga!"
Kuidas oleks, kui annaksime sulle rõõmu teenistuse,
nii et teenid ise Issandat rõõmuga ja teed ka teised rõõmsaks.
Meil pole vähimatki õigustust istuda õnnetute ja igavlevatena,
kuid meist on rohkem õnnetuid ja igavlevaid inimesi,
kelle ellu me saaks külvata, et muuta seda paremaks.
Mida kauem ma täna jutlustan, seda rõõmsamaks ma muutunud.
Tõsiselt ka! Kui ärkad hommikul üles ega tunne end väga hästi,
ära kuluta kogu päeva selleks, et rääkida, kui nadisti sa end tunned.
Aja end püsti, mine kuhugi, leia endale mõnda väärt tegevust
ja sa saad üllatuma, kui palju paremini sa end juba tunned.
Arvad sa tõesti, et tunnen end igakord ülihästi,
kui erinevates hotellides ärkan?
Eiiiii!
Usu mind, ma ei näe selline välja, kui hommikul voodist tõusen.
Kui oleme nõrgad, siis noomimise ja hülgamise asemel
osutab karjane nõrkadele lammastele veel erilist hoolt.
Paulus ütleb 2 Korintlastele 11:29
"Kes on nõder, ja mina ei kogeks tema nõtrust?
Keda on pandud komistama ja kukkuma,
tehes ta usule liiga
ning ma ei süttiks kurbusest ja meelepahast?"
Ehk siis Paulus ütles:
"Teie seas pole ühtegi nõrka, kelle nõrkust ma ei tunneks!"
Ta ei mõistnud neid hukka ega kritiseerinud neid,
vaid ütles, et kogeb nende nõrkust.
Peame vaatama asju, millest Paulus läbi läks,
et mõista, mis tõi ta sellesse punkti, et ta võiks kogeda teiste nõrkusi,
selle asemel, et neid hukka mõista ja kritiseerida.
Sest vahel me vaatame inimesi ja mõtleme:
"Oled juba 20 aastat kirikus käinud - peaksid ikka oskama juba käituda!"
Jaa, võib-olla, aga...
Aga mis sul viga on?
Oleme alati kiired mõistma hukka inimeste nõrkusi seal,
kus ise oleme tugevad.
"Hää jutlus, Joyce! Tänud!"
Miks see on nii oluline, millest räägin?
Sest Jumal käsib meil armastada üksteist.
"Ma annan teile uue käsu: armastage üksteist!
Nõnda nagu mina teid olen armastanud...
Sellest tunnevad kõik, et te olete minu jüngrid,
kui te üksteist armastate.” (Johannese 13:34-35).
Nii et vaatame teatud asju, millest Paulus läbi läks.
2 Korintlastele 11:24
"Ma olen juutide käest viis korda saanud ühe hoobi vähem
kui nelikümmend,
mind on kolm korda keppidega pekstud,
üks kord püütud kividega surnuks visata,
kolm korda olen üle elanud laevahuku,
terve öö ja päeva olen olnud veevoogudes;
tihti olen olnud teekondadel, ohus jõgedel, ohus teeröövlite käes,
ohus oma rahva seas,
ohus paganate seas, ohus linnades, ohus kõrbes, ohus merel,
ohus valevendade käes,
töös ja vaevas, tihti valvamises, näljas ja janus,
tihti paastumises, külmas ja alasti;
peale kõige muu päevast päeva rahva kokkuvool minu juurde,
mure kõigi koguduste pärast.
Kes on nõder, ja mina ei kogeks (tema) nõtrust?"
Ma ei usu, et saaksime omada tõelist kaastunnet inimeste valu suhtes
kui pole isegi kunagi valust ja kannatustest läbi käinud.
Kujutan ette, et Paulus võis algul olla üsna uhke.
Ta oli väga religioosne mees - variseride variser.
Kõrgelt haritud.
Tal oli kõik paigas.
Kui kellelgi üldse oli midagi, siis tal oli velegi rohkem.
Tal oli kõik paigas.
Taolises seisus on inimene tavaliselt üsna iseennast täis.
Pauluse elus oli palju asju, millest meile ei räägita.
Ta kutsuti teenistusse
peale Jumalaga kohtumist Damaskuse teel.
Ta astus küll teenistusse,
kuid me ei kuule temast enam pea 13 aastat,
enne kui ta tutvustas end apostlitele.
Ta küll tegi midagi, kuid...
On huvitav, et koos Jumalaga läheme me läbi
kui "varjatud aastatest",
enne kui meie "avalikud aastad" koos Jumalaga alguse saavad.
Joosep läks läbi varjatud aastatest koos Jumalaga.
Moosesel olid oma varjatud aastad koos Jumalaga
ja ma võin öelda,
et minulgi on olnud palju varjatud aastaid koos Jumalaga.
Kuid see on just neil aastatel,
mil oled minemas läbi asjadest, mida sa ei mõista;
kus midagi ei näi toimuvat ja sa püüad oma usust kinni hoida;
su sõbrad kritiseerivad sind ja mõistavad sind hukka.
Jumal kasutab kõiki neid erinevaid asju, millest läbi läheme,
et teha oma tööd su südames.
Nii et kui Ta siis lõpuks paneb su teatud inimeste üle,
või laseb sul tegeleda inimestega,
siis sul on õige suhtumine
ja arusaam sellest, millega inimesed maadlevad.
Kui oled suitsetaja, kes püüab sellest loobuda,
aga see on väga, väga raske su jaoks,
siis ma tunnen sulle kaasa, sest minu jaoks oli see samuti raske.
Kui maadled oma kaaluga, siis tunnen sulle kaasa,
sest olin ise üks pontsakas teismeline, kes maadles oma kaaluga.
Pidasin oma elus miljoneid dieete, enne kui selles vallas võidu saavutasin
Oletame aga, et sa maadledki kaaluga,
rääkides sellest kellelegi, kellel on väga kiire ainevahetus
ja kes võib süüa, mida iganes, ilma kaalus juurde võtmata,
siis taoline inimene ei mõista sind.
Ta ei saagi, öeldes sulle vaid: "Ära siis söö nii palju!"
Mu elus oli aeg, kus mu ainevahetus polnud vaid aeglane,
vaid lausa koomas!
See oli vist täitsa surnud ja vajas ülestõusmist.
Tänaseks olen selles vallas võidu saavutanud,
teades, mida ma suudan ja mida mitte.
Jumal annab mulle ka armu selleks.
Kuid ma käisin ikka paljust läbi, et selleni jõuda.
Seega, kui ka sina lähed erinevatest asjadest läbi,
ära olegi iga kord pahane, et Jumal sind koheselt ei päästa,
sest võib-olla kogud just teadmisi ja kogemusi millekski,
mille osas Jumal tahab sind hiljem elus kasutada.
Aamen?
Kui ütled mulle, et sind kuritarvitati lapsepõlves,
siis ma mõistan ja kogen su valu.
Sa ei pea seda mulle selgitama, sest ma tean, millest sa räägid.
Jumal on andnud meile vaba tahte, mis on ühtaegu võrratu kingitus,
kui ka suur vastutus.
Meil on võime valida kas elu või surm,
mistõttu valigem alati elu.
Täna pakume sulle Psalmide 23 põhjal 4 CD'd.
Psalmid 23 on üks imeline psalm,
kandes endas sügavaid sõnumeid, mida omandada.
Lisaks sellele pakume sulle "Kuuluta tõde!" 28-teemakaarti.
Tegu on piiblisalmidega, mida mööda kodu laiali jagada
ja immutada end Jumala Sõnaga.
Eriti veel, kui tahad osasid neist eriliselt oma südamesse juurutada.
Meile meeldib muuta Jumala Sõna kättesaadavaks su jaoks
ja ma ei lakka kunagi seda tegemast,
kuna Jumala Sõna oli see, mis muutis mind ja minu elu
ja ma tean, et see teeb ka sind vabaks.
Palju kergem on öelda: "Jeesus on Issand!",
kui teha Temast oma elu Issand.
Hangi endale Joyce'i CD'd "Issand on mu karjane"
ja saa teada, kui väärtuslik on järgida Kristust,
usaldades Tema juhtimist oma elus.
Ühtlasi saad kauba peale "Kuuluta tõde!" teemakaardid ja CD.
Materjalid on tellitavad ekraanil olevate allikate kaudu.
Elus on oma käänakuid ja kurve,
kuid kui sul on lootust,
on ka ootus, et midagi head saab sündima.
Ma ei kavatse olla rõhutud ja meeleheitel,
vaid ma panen oma lootuse Jumalale,
uskudes, et midagi head saab sündima mu elus.
Jumal on hea ja Ta on seda ka minu vastu!
Uus raamat Joyce'lt, mis aitab sul loota Jumala peale.
Telli see raamat, et tõsta enda või kellegi teise tuju.
Olen alati elevil toimuvatest konverentsidest
ning pean seda suureks eesõiguseks olla neil kõnelejana kaasas.
Tahan alati jagada elumuutvat õpetust
jagades sinuga parimat, mis mul anda on.
Seetõttu registreeri end juba aegsasti, lükkamata seda edasi.
Saatan tahab meid panna asju edasi lükkama ja unustama,
et me neid ei teeks,
kuid sina pane oma plaanid paika kohe praegu!
Täpsem info Joyce'i konverentside kohta www.joycemeyer.org
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta
ja hakka meie partneriks,
jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele